คะใต้ลิ้นมีเนื้องอกออกมาเป็นติ่งใต้ลิ้นช่วงปลายๆลิ้นค่ะเจ็บเวลาเคลื่อนไหวลิ้นค่ะพอคลำๆดูข้างๆกันมีตุ่มรุ้สึกเจ็บๆค่ะเหมือนเริ่มจะเปนแบบเดียวกันแบบนี้เป็นโรคมั้ยคะ
สวัสดีค่ะ ติ่งเนื้อที่อยู่ใต้ลิ้น อาจเป็น1. เกิดจากต่อมรับรสของลิ้นบวม (transient lingual papillitis) มักมีอาการเจ็บร่วมด้วย ไม่มีสาเหตุการเกิดที่แน่ชัด มักพบสัมพันธ์กับความเครียด การเปลี่ยนแปลงของฮอร์โมน การทานอาหารหรือยาบางชนิด สามารถหายไปได้เองภายในไม่กี่วัน2. เป็นตุ่มที่เกิดจากการคั่งของเลือด ซึ่งอาจเกิดการการกัดโดนลิ้นหรือโดนของแหลมของแข็งทิ่มต่ำ3. เป็นอาการแสดงของโรคติดเชื้อต่างๆ เช่น โรคมือเท้าปาก แต่มักพบในเด็ก และจะมีอาการไข้ร่วมด้วย หรืออาจเป็นรอยโรคของซิฟิลิส หากได้มีการทำออรัลเซ็กส์ไปก่อนหน้านั้น เป็นต้น4. เป็นเนื้องอกธรรมดา รวมถึงมะเร็งของลิ้น แต่ก็พบได้น้อยมากหากติ่งเนื้อที่เป็น เป็นนานเกิน 1 สัปดาห์ ไม่หายไป หรือเพิ่มจำนวนมากขึ้น หรือมีอาการเจ็บมาก หรือมีประวัติทำออรัลเซ็กส์มาก่อน ก็ควรพบแพทย์เพื่อตรวจวินิจฉัยค่ะ